สวัสดีค่ะ จะมาร้องเรียนปัญหาการลุกล้ำฟุตบาทของกลุ่มพระสงฆ์ แม่ชีที่ประท้วงอยู่หน้าสถานทูตรัสเซียค่ะ

เนื่องด้วยมีสงครามรัสเซีย-ยูเครน ตั้งแต่เดือนกุมภาพันธ์ 22 ทำให้กลุ่มคนไม่พอใจมาประท้วงกันที่หน้าสถานทูตรัสเซีย ตอนนั้นก็พอเข้าใจค่ะ แต่พอเวลาผ่านไปประมาณเดือนเมษายน 22 ก็รู้สึกว่านานเกินไปแล้ว เหลือแต่กลุ่มชี สงฆ์ที่ไม่ได้จำวัดมาอยู่ข้างทาง กินพื้นที่ฟุตบาทของประชาชนที่เดินผ่านไปมา จนได้โทรแจ้งครั้งที่ 1 ไปที่สน.บางรัก แต่ตำรวจให้ความกลับมาว่า เขาขอใช้พื้นที่ จะรีบเคลียร์ในเร็วๆนี้

จนเวลาผ่านไปไม่มีการออกไปของกลุ่มชี สงฆ์ เหมือนเขาจะตั้งรกรากสร้างวัดกันตรงนี้แล้ว กลางเดือนสิงหาคม 22 จึงได้โทรไปแจ้งครั้งที่ 2 ปรากฎว่าทางตำรวจแทบไม่รู้เรื่อง หรือไม่สนใจซะด้วยซ้ำ

จนวันนี้ 8/9/22 การตั้งประท้วงยังอยู่ที่เดิม กินเต็มฟุตบาท คนเดินผ่านไปมาไม่ได้ ยิ่งช่วงนี้ฝนตก เดินปกติก็ลำบากอยู่แล้ว ยังมีอะไรไม่รู้เกะกะตรงฟุตบาท 
ซึ่งคิดว่านี่แทบไม่ใช่การประท้วงแล้ว แทบจะใช้พื้นที่สาธารณะในการสร้างที่อยู่อาศัย ยิ่งกว่าคนไร้บ้าน ทั้งที่เป็นพระสงฆ์ และแม่ชี